Up-1098/05
Natisni
Opravilna št.:
Up-1098/05
Datum odločitve:
5. 5. 2006
ECLI:
ECLI:SI:USRS:2006:Up.1098.05
Akt:
Ustavna pritožba zoper sklep Zavoda Republike Slovenije za zaposlovanje št. 969-1-27/2005 z dne 30. 9. 2005
Izrek:
Ustavna pritožba zoper sklep Zavoda Republike Slovenije za zaposlovanje št. 969-1-27/2005 z dne 30. 9. 2005 se zavrže.
Evidenčni stavek:
Ker pritožnik ni izkazal, da bi izčrpal redno pravno sredstvo (sodno varstvo v upravnem sporu), za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
17. 11. 2005
Vrsta odločitve:
sklep
Vrsta rešitve:
zavrženje
Dokument:
US26089
Dokument v PDF obliki:
Up-1098-05.pdf
114 KB
Prenesite datoteko
Up-1098/05-4
5. 5. 2006
SKLEP
Ustavno sodišče je v postopku za preizkus ustavne pritožbe A. A., javnega podjetja, d. d., Ž., ki ga zastopa B. B., odvetnik v Z., na seji senata dne 18. aprila 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Zavoda Republike Slovenije za zaposlovanje št. 969-1-27/2005 z dne 30. 9. 2005 se zavrže.
Obrazložitev
1. Pritožnik vlaga ustavno pritožbo zoper sklep Zavoda Republike Slovenije za zaposlovanje, s katerim je bila zavrnjena njegova pritožba zoper sklep istega zavoda o odločitvi glede dodelitve sredstev na javnem razpisu. Pritožnik predlaga, naj Ustavno sodišče ustavno pritožbo obravnava pred izčrpanjem pravnih sredstev, ker naj pritožnik z izvršitvijo izpodbijanega sklepa ne bi mogel več sodelovati pri sredstvih javnega razpisa. Ker po razdelitvi sredstev pritožnik ne glede na uspešnost pravnih sredstev, teh sredstev ne bi mogel več pridobiti, naj bi mu nastale nepopravljive posledice.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Po določbi drugega odstavka 51. člena ZUstS lahko Ustavno sodišče izjemoma odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice. To pomeni, da lahko Ustavno sodišče izjemoma odloča o ustavni pritožbi že pred izčrpanjem izrednih pravnih sredstev, v nobenem primeru pa ne more odločati pred izčrpanjem rednih pravnih sredstev. Ker pritožnik ni izkazal, da bi izčrpal redno pravno sredstvo (sodno varstvo v upravnem sporu), za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo.
3. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan